b'\n_START_ARTICLE_\nTundrasnipe\n_START_SECTION_\nBeskrivelse\n_START_PARAGRAPH_\nDisse fuglene er sm\xc3\xa5 vadefugler om blir ca. 19,5 til 21 cm i lengde. De kan minne om den noe mindre myrsnipen, men skiller seg fra denne ved \xc3\xa5 ha et lengre, nedoverbuet nebb, lengre hals og bein og en hvit stjert. Hekkende, voksne tundrasniper har m\xc3\xb8nstret m\xc3\xb8rk gr\xc3\xa5 overside og mursteinsr\xc3\xb8d underside. Om vinteren er fuglen lys gr\xc3\xa5 p\xc3\xa5 oversiden og hvit under, og har tydelige, hvite "\xc3\xb8yenbryn". Ungfugler har en gr\xc3\xa5 og brun rygg, hvit buk og et ferskenfarget bryst.'